I medfør af § 37 stk. 1 i forretningsorden for Inatsisartut fremsætter jeg følgende spørgsmål til Naa-lakkersuisut:

**Spørgsmål til Naalakkersuisut:**

**1. Hvad er Naalakkersuisuts strategi med Air Greenland efter overtagelsen af alle aktierne?**

**2. Hvilke tiltag agter Naalakkersuisut at foretage, for at sikre billigere fly billetter i Air Greenland?**

**3. Skal Air Greenland fortsat konkurrere mod private rejsebureauer og hoteller fremover?**

**4. Hvornår har Naalakkersuisut besluttet at Air Greenland skal etablere nye hoteller?**

**5. Hvilke fordele ser Naalakkersuisut ved at samle alle hotellerne selvstyret ejer, herunder Air Greenland og Mittarfeqarfiit drevne hoteller, i INI A/S eller lignende selskab?**

**6. Har Naalakkersuisut planer om at privatisere Air Greenland, eller dele heraf og hvad vil dette kunne give landskassen af indtægt?**

(Medlem af Inatsisartut, Pele Broberg, Partii Naleraq)

**Begrundelse:**

I forbindelse med aftalen med den danske stat kunne Naalakkersuisut ikke svare på hvilke konkrete fordele der var for det grønlandske samfund ved at købe Air Greenland.  
Kun at det var det rigtige at gøre.

Nu har Air Greenlands bestyrelsesformand været ude i pressen og fortælle om mulige hotel byggerier. Sådanne tiltag har ikke været nævnt for Inatsisartut, og bidrager til de offentlige selskabers fylder mere end nødvendigt i en privat investeringsscene.  
Da Air Greenland kunder ikke nødvendigvis er de samme der skal benytte hotellerne, er det på tide at spørge ind til hvad Naalakkersuisut har af formål med at nationalisere Air Greenland.

I forbindelse med mediernes dækning af overtagelsen af aktierne, fremgik det klart at processen skulle være omgivet af så meget fortrolighed som muligt. Og efter SAS meddelte at Selvstyret gav overpris for aktierne, er det bekymrende hvis selskabet nu blot er overladt til egne udviklingsønsker. Ikke Naalakkersuisuts.  
Som det har været kendt længe, så er de fleste rejsende med Air Greenland forretningsrejsende eller rejsende betalt af det offentlige. Derfor er det bekymrende der endnu ikke er lagt planer frem for at gøre billetterne billigere for de rejsende, for at give erhvervslivet og det offentlige tiltrængte besparelser på rejser. En handling der også vil komme turister og privat rejsende til gode.

Hvis Naalakkersuisut agter at blive ved med at konkurrere mod private rejsebureauer og hoteller, så kan dette afskrække det private marked fra at udfylde dette behov. Og derfor er det interessant for alle turist operatører og private virksomheder, om Naalakkersuisut agter at fokusere på billigere billetter i monopol selskabet.

Hvis Air Greenland skal følge samme strategi der ligges op til med Royal Greenland og som tidligere har været brugt med KNI, så er det også vigtigt at få afklaret hvad det vil kunne indbringe landskassen af indtægter for en hel eller delvis privatisering.

Spørgsmålet bedes at blive besvaret indenfor 10 arbejdsdage